stanford-oval/wikipedia huggingface dataset:
ג'אנג שיאנליאנג
ספריו שתורגמו לעברית

לחיות את המוות, מאנגלית צילה אלעזר, ספרית מעריב, 1993
חצי גבר הוא אישה, תרגום: יותם ראובני, ספרית מעריב. 1991
עץ המשי, תרגום: חנוך ברטוב. הוצאת עם עובד 1986
הערות שוליים

↑  הודעה לעיתונות באתר אמנסטי אינטרנשיונל, 19 בפברואר 1996
| --- | --- |
בקרת זהויות :  NLI: 987007259700505171  PLWABN: 9810690450005606  BNE: XX1021972  BnF: cb12085431p (data)  CiNii: DA02020552  GND: 118960679  ISNI: 0000 0001 2123 3354  LCCN: n82135800  NDL: 00317865  NKC: jn20000702007  NLK: KAC200109223  NTA: 142567671  SUDOC: 02917306X  VIAF: 20480058   WorldCat (עם VIAF): 20480058
בית הכנסת סיניורה גיברת

בית הכנסת סיניורה גיברת (באנגלית: Signora Giveret Synagogue; בטורקית: Sinyora giveret sinagogu) הוא בית כנסת בעיר איזמיר, טורקיה. בית הכנסת מתוארך למאה ה-17 והוא בשימוש עד היום.
פנים בית הכנסת סיניורה גיברת באיזמיר
פנים בית הכנסת סיניורה גיברת באיזמיר
פנים בית הכנסת סיניורה גיברת באיזמיר
היסטוריה

בית הכנסת סיניורה גברת נבנה בשנת 1660, על ידי אשה ששמה לא ידוע, שהקדישה את ביתה לקהל ועלתה לארץ ישראל. הוא עומד בצומת של רחוב 927 (המכונה חברה סוקאק ('רחוב בית הכנסת') עם שדרת אנאפארטלאר. המבנה ניזוק בשריפה הגדולה בשנת 1841, ולאחר מכן שוחזר על ידי משפחת ירושלמי לפי התכנון המקורי, בסגנון אדריכלות איטלקית (אנ').
המתחם

לבית הכנסת סיניורה גברת יש חצר גדולה מוקפת חומות מסיביות וגבוהות שחוסמות את הנוף מבחוץ. בחצר ישנם מבנים נוספים שנקראים, בית מידאש (בית מדרש). בתי הכנסת שלום ואלגזי, נמצאים באותו רחוב בסמוך לבית הכנסת סיניורה גברת. פינת הרחובות בו ממוקם בית הכנסת נמצאת בסמוך, לבזאר ההיסטורי של איזמיר, הכולל רשת של חנויות קטנות ורחובות צרים המקיפים את בית הכנסת.
ארכיטקטורה ותכונות

המתכנסים והמתפללים נכנסים לבית הכנסת, דרך גרם מדרגות בן 5 מדרגות למרפסת. עזרת הנשים של בית הכנסת מגיעה עד ארון הקודש. המושבים מסודרים באופן ליניארי, בדומה לפנים הכנסייה. המחיצה מתחילה באולם הכניסה עד לתוך האולם הראשי. חלל זה צמוד לקיר ההקל כקומת ביניים המופרדת על ידי רשתות עץ. הבניין נבנה בבניית אבן. גג הבניין הוא גג ירך (אנ') מעץ (גג משולש). גם הרצפה והתקרה עשויים מעץ. דלת הכניסה לבניין היא דלת ברזל פשוטה. מהכניסה ניתן לראות את החזית הצפונית של הבניין. מסדרון קצר מחבר לחצר ולכניסה לבניין. בבניין ריהוט צנוע וחלונות רבים לכניסת אור טבעי. המושבים מסודרים בקפידה ועל חלקם חרוטים שמות הבעלים. כמה מושבי עץ ממוקמים בצדדים, ליד הקירות.
ארכיטקטורה ותכונות > תכונות מבניות

המבנה מלבני עשוי אבן ולבנים. הוא מכוסה בגג עץ. ניתן להגיע ל"מחיצה" שנמצאת על גבי הכניסה לאולם דרך החצר. הרצפה והתקרה עשויים מאריחים ועץ. על התקרה בחלק הפנימי ישנם פרחי ברונזה מוקפים בצורות גאומטריות ירוקות, ארון הקודש עשוי מעץ אשוח וחיפויי בצבע בורדו. פתחי החלונות מקושתים. החלונות בחזית הצפונית והדרומית מעניקים לבניין אור טבעי.
הערות שוליים

↑  יעקב ברנאי, המראה של אירופה, ירושלים תשע"ה, עמ' 83–84.
↑  אודות בית הכנסת סיניורה גיברת באתר בתי הכנסת באיזמיר
1 2  Signora Giveret Synagogue - Izmir City Vision - Daily Tours and Transfer Ground Services, www.izmircityvision.com
↑  jhe, Izmir Jewish Heritage Tourism project formally launched, Jewish Heritage Europe, ‏2014-12-26 (באנגלית אמריקאית)
↑  Editora-eSefarad.com, The Izmir Project, the hidden secrets of the Ancient Synagogues of Izmir, eSefarad, ‏2012-06-04 (בספרדית)
↑  The Izmir Route of Jewish Heritage, European Jewish Heritage powered by AEPJ (באנגלית בריטית)
ברקשייר

| --- | --- |
דגל ברקשיירדגל ברקשייר

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מזרח אנגליה
 בירת המחוז:  רדינג
 על שם:  ברקשייר 
 שטח:  1,263 קמ"ר
 אוכלוסייה:  ‏
  ‑ במחוז:  958,803 (דירוג: 23, 2022)
  ‑ צפיפות:  760 נפש לקמ"ר (2022)
 קואורדינטות:  51°25′N 1°00′W﻿ / ﻿51.42°N 1°W﻿ / 51.42; -1 
 אזור זמן:  UTC
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
ברקשייר (באנגלית: Berkshire) הוא מחוז בדרום-מזרח אנגליה, המוכר בכינויו "המחוז המלכותי" בשל ריבוי בתי המגורים של משפחת המלוכה הבריטית בתחומיו (הבולט שבהם היא טירת וינדזור). סביב לו מצויים מחוזות אוקספורדשייר, בקינגהאמשייר, סארי, וילטשייר, המפשייר ולונדון רבתי. עיר הבירה של המחוז היא רדינג.
המחוז כולל את העמקים של אמצע נהר התמזה ואת קנט. הוא מחולק לשש רשויות יחידניות: יער ברקנל, רדינג, סלו, וסט ברקשייר, וינדזור ומידנהד. ב -1998 בוטל המחוז המינהלי עצמו, וסמכויותיו המינהליות הוקצו לשש הרשויות היחידניות.
הערות שוליים

↑  The Editors of Encyclopaedia Britannica, [https://www.britannica.com/place/Berkshire-county-England Berkshire
county, England, United Kingdom], Berkshire
| --- | --- |
בקרת זהויות :  NLI: 987007554942305171  GND: 4087289-0  LCCN: n79129555  NKC: ge134060  VIAF: 134858717   WorldCat (עם VIAF): 134858717 
ערך זה הוא קצרמרבנושא גאוגרפיה של אנגליה. אתם מוזמנים לתרום לוויקיפדיה ו.
ג'אנג שו'ליאנג

| --- | --- |
ג'אנג שו'ליאנג; ארכיון האישים ההיסטוריים של סין.
ג'אנג שו'ליאנג; ארכיון האישים ההיסטוריים של סין.
 לידה:  3 ביוני 1901 טאיאן, ליאונינג שושלת צ'ינג
 פטירה:  15 באוקטובר 2001  (בגיל 100) הונולולו, הוואי ארצות הברית
 מקום קבורה:  הוואי 
 מדינה:  טאיוואן, הרפובליקה הסינית 
 כינוי:  "המרשל הצעיר"
 השכלה:  אוניברסיטת ג'ילין 
 בן או בת זוג:  Yu Fengzhi Zhao Yidi 
 השתייכות:  ממשלת בייאנג   קליקת פנג   צבא הקוומינטנג   החזית המאוחדת
 תקופת הפעילות:  מ-1919 
 דרגה:  גנרל הצבא
 פעולות ומבצעים
 הסכסוך הסיני-סובייטי (1929)   מלחמת המישורים המרכזיים   תקרית מוקדן   קרב רהא   תקרית שיאן
 עיטורים
 100 heroes and model figures who have made outstanding contributions to the founding of New China 
 
גָ'אנְג שׂוֵּ'לְיָאנְג (במנדרינית: 張學良; 3 ביוני 1901 –  15 באוקטובר 2001) הנודע בתואר "המרשל הצעיר" היה מצביא ואיל מלחמה סיני בתקופת המצביאים אשר ירש מאביו ג'אנג דזוו-לין את שלטון הקליקה המשפחתית על גבי מנצ'וריה. בסוף שנת 1928 הורה להוריד מהתורן בבירתו (במחוז ליאונינג) את דגל ממשלת בייאנג ולהעלות את דגל הרפובליקה הסינית, פעולה זו סימנה את איחוד צפון-מזרח סין עם שאר שטחי ממשלת הקוומינטנג וזו נחשבת לסופה של המשלחת הצפונית.
בשנת 1936 לאחר שעלה בדרגות צבא הקוומינטנג, ג'אנג איחד כוחות עם מאו דזה-דונג במסגרת מלחמת האזרחים הסינית ופיקד על תקרית שיאן בה הורה לפקודיו לחטוף את נשיא הרפובליקה הסינית, צ'יאנג קאי שק. לאחר התקרית הקוומינטנג והמפלגה הקומוניסטית של סין חברו בברית צבאית נגד האימפריה היפנית. עקב בגידתו בממשל הקוומינטנג ג'אנג נכנס ל-50 שנים במעצר בית, תחילה בסין היבשתית ומאוחר יותר באי טאיוואן.
לאחר מלחמת סין–יפן השנייה נפתחה מחדש מלחמת האזרחים הסינית. במסגרת המלחמה ממשלת הקוומינטנג אשר נסוגה עברה לאי של טאיוואן ואיתה הועבר גם ג'אנג במסגרת מעצר הבית שלו לעבר האי. לאחר 50 שנות מעצר בית ג'אנג עבר בטיסה באוקיינוס השקט לעבר הוואי בארצות הברית שם חיי עם אשתו השנייה עד למותו בגיל 100 בשנת 2001. ברפובליקה העממית של סין מוכר ג'אנג כגיבור מלחמה על פועלו בתקרית שיאן.
לקריאה נוספת

אהרן שי, הגנרל שלא נלחם-ג'אנג שואה ליאנג, הוצאת זמורה-ביתן, 2008
הערות שוליים

↑  מאו: הסיפור הבלתי נודע
| --- | --- |
בקרת זהויות :  NLI: 987007429625705171  PLWABN: 9811356833905606  BIBSYS: 1498562806439  BnF: cb16112484t (data)  CiNii: DA08685241  GND: 119184591  ISNI: 0000 0000 6349 1688  LCCN: n84005552  NDL: 00625471  NKC: jx20140828001  NLA: 36624392  NLK: KAC200105760  NTA: 146556968  SNAC: w6m33wbt  SUDOC: 079922767  Trove: 1339711  VIAF: 30927331   WorldCat (עם VIAF): 30927331
בילי איידול

| --- | --- |

בילי איידול בשנת 2003
 לידה:  30 בנובמבר 1955 (בן 68) סטאנמור, מידלסקס, אנגליה
 שם לידה:  ויליאם מייקל אלברט ברוד
 שם במה:  Billy Idol 
 מקום הקמה:  הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1972
 מקום לימודים:  אוניברסיטת ברייטון, תיכון סיהייבן, אוניברסיטת סאסקס, תיכון רייבנסבורן, תיכון וורת'ינג 
 סוגה:  פאנק רוק, הארד רוק, גל חדש, פוסט-פאנק
 סוג קול:  בריטון 
 שפה מועדפת:  אנגלית 
 כלי נגינה:  גיטרה, גיטרה בס
 חברת תקליטים:  Chrysalis Records, EMI, Sanctuary Records
 שיתופי פעולה בולטים:  Generation X
 בן או בת זוג:  China Chow Perri Lister 
 האתר הרשמי
 פרופיל ב-IMDb
 
ויליאם מייקל אלברט ברוד (באנגלית: William Michael Albert Broad; נולד ב-30 בנובמבר 1955), הידוע יותר בשם הבמה שלו בילי איידול (Billy Idol), הוא מוזיקאי רוק אנגלי, שזכה להכרה לראשונה בעידן הפאנק רוק כחבר בלהקת "Generation X". לאחר מכן נהנה מקריירת סולו מצליחה, שלוותה במספר וידאו קליפים מסוגננים, שהפכו אותו לאחד מהכוכבים הראשונים שהצמיח ערוץ MTV.
ביוגרפיה > השנים הראשונות ו-"Generation X"

איידול נולד בסטאנמור, מידלסקס, אנגליה. ב-1958, כשהיה בן שנתיים, היגרו הוריו לארצות הברית ועברו להתגורר בלונג איילנד. ארבע שנים מאוחר יותר חזרה המשפחה לאנגליה, כשבפרק זמן זה נולדה ג'יין, אחותו של איידול. ב-1971 עברה המשפחה להתגורר בברומלי, פרבר גדול של לונדון. איידול למד בבית ספר תיכון לבנים בלבד. באוקטובר 1975 החל ללמוד באוניברסיטת סאסקס, אך הפסיק את לימודיו בתום שנת הלימודים הראשונה. לאחר מכן הצטרף לחבורת מעריצים של להקת "הסקס פיסטולס", שנדדה עם הלהקה וליוותה אותה בהופעותיה ברחבי אנגליה.
ב-1976 הוא הצטרף ללהקת הפאנק רוק "סוזי והבנשיז" (עוד לפני שהלהקה החליטה לקרוא לעצמה בשם זה), אך עזב אותה לאחר זמן קצר וב-1977 הצטרף ללהקת הפאנק רוק "צ'לסי", כגיטריסט הלהקה. איידול וחברו ללהקה טוני ג'יימס פרשו ממנה והקימו את להקת הפאנק רוק "Generation X", כשאיידול עובר מתפקיד הגיטריסט לקדמת הבמה כסולן הלהקה. "Generation X" הייתה אחת מלהקות הפאנק הראשונות שהופיעו בתוכנית הפופולרית של ה-BBC "טופ אוף דה פופס". בניגוד ללהקות פאנק אחרות שפעלו באותה תקופה, הלהקה הושפעה גם מסגנון הפופ הבריטי של אמצע שנות השישים. הלהקה הייתה חתומה בחברת התקליטים "Chrysalis Records", והספיקה להוציא שלושה אלבומים עד לפירוקה ב-1981.
לאחר פירוק הלהקה, איידול עבר להתגורר בניו יורק והחל לפתח קריירת סולו. אלבום הבכורה שלו, שנשא את שמו, יצא ביולי 1982 והגיע ברבות השנים למעמד של אלבום זהב בארצות הברית ושל אלבום פלטינה בקנדה. הוידאו קליפים לסינגלים "Dancing with Myself" ו-"White Wedding" זכו להצלחה והוקרנו פעמים רבות בערוץ MTV, שהיה אז בראשית ימיו.
ביוגרפיה > האלבום "Rebel Yell" וההצלחה בקריירת הסולו

אלבום הסולו השני של איידול, "Rebel Yell", שיצא בנובמבר 1983, זכה להצלחה מסחרית, במיוחד בארצות הברית ובקנדה, וביסס את מעמדו ככוכב רוק. בארצות הברית מכר האלבום כ-2 מיליון עותקים, והגיע למעמד של אלבום פלטינה כפולה. הסינגל המצליח ביותר מתוך האלבום היה "Eyes Without a Face", שיצא ביוני 1984 והגיע למקום הרביעי במצעד הסינגלים האמריקאי. שירים מתוך האלבום הופיעו בסרט "ביג" מ-1988 בכיכובו של טום הנקס.
בספטמבר 1986 יצא האלבום "Whiplash Smile", שכלל את הסינגלים "To Be A Lover", ‏"Sweet Sixteen" ו-"Don't Need a Gun". ‏"To Be A Lover" היה הסינגל המצליח ביותר מתוך האלבום והגיע למקום ה-6 במצעד האמריקאי. בארצות הברית האלבום מכר כמיליון עותקים והגיע למעמד של אלבום פלטינה, בבריטניה האלבום מכר כ-100,000 עותקים והגיע למעמד של אלבום זהב. האלבום הגיע ל"עשרת הגדולים" גם במצעדים של קנדה, גרמניה, ניו זילנד, שווייץ ושוודיה.
ב-1987 יצא אלבום רמיקסים בשם "Vital Idol", שזכה להצלחה מסחרית רבה והגיע למעמד של אלבום פלטינה בבריטניה, בארצות הברית ובקנדה. באלבום נכללה גרסת כיסוי בהופעה חיה לשירו של טומי ג'יימס "Mony Mony", שיצאה כסינגל שהגיע למקום הראשון במצעד הסינגלים האמריקאי.
ב-1989 הופיע איידול על הבמה ביחד עם להקת The Who בתפקיד בן הדוד קווין באופרת הרוק "Tommy". ההופעה צולמה ושודרה כספיישל של HBO, ולאחר מכן יצאה גם בקלטות וידאו וב-DVD.
ב-6 בפברואר 1990 היה איידול מעורב בתאונת אופנוע קשה בהוליווד, שכמעט וגרמה לו לאבד רגל. האופנוע שבו נהג התנגש במכונית, לאחר שלא עצר בתמרור עצור. זמן קצר לפני התאונה, הבמאי ג'יימס קמרון בחר בו לגלם את דמותו של T-1000 בסרט "שליחות קטלנית 2: יום הדין", אך פציעתו בתאונה מנעה ממנו בסופו של דבר לגלם את התפקיד.
אלבום האולפן הרביעי של איידול, "Charmed Life", יצא במאי 1990. פציעתו הקשתה עליו להשתתף בקידום המכירות של האלבום ולהצטלם לווידאו קליפים. הסינגל המצליח ביותר מתוך האלבום היה "Cradle of Love", שהגיע למקום השני במצעד האמריקאי. בשל פציעתו, איידול צולם לווידאו קליפ של השיר רק מהמותניים ומעלה. הווידאו קליפ, שבוים על ידי דייוויד פינצ'ר, קיבל הקרנות רבות ב-MTV, וזכה בפרס הווידאו קליפ הטוב ביותר הן בטקס פרסי המוזיקה של MTV והן בטקס פרסי המוזיקה הבריטית.
איידול השתתף בהופעת קמע בתפקיד עצמו בסרטו של אדם סנדלר "זמר החתונות" ב-1998, וכמו כן היה לו תפקיד קטן בסרטו של אוליבר סטון "הדלתות" ב-1991.
ביוגרפיה > המשבר וההתחדשות

ביוני 1993 הוציא איידול את אלבום הקונספט "Cyberpunk". האלבום נחשב לניסויי והוקלט באולפן ביתי תוך שימוש במחשב מקינטוש, דבר שנחשב באותו זמן כקונספט חדשני. איידול הקליט את האלבום ביחד עם הגיטריסט מארק יונגר-סמית' והמפיק רובין הנקוק. למהדורה המיוחדת של האלבום צורף תקליטון שהכיל שומר מסך. היה זה האלבום הראשון שבו צוינה כתובת הדואר האלקטרוני של האמן על גבי העטיפה. האלבום זכה לביקורות שליליות, ומבקרי המוזיקה האשימו את איידול ביומרנות ובניסיון נואש להישאר מעודכן בטרנדים החדשים. גם מבחינה מסחרית האלבום לא זכה להצלחה, בניגוד לאלבומיו הקודמים. לאחר כישלון האלבום, חלפו 12 שנים עד שאיידול הוציא את אלבומו הבא.
באפריל 2001 הוקדש לאיידול פרק בסדרה הדוקומנטרית המצליחה של ערוץ VH-1, ‏"Behind the Music", ומספר ימים לאחר מכן שודרה באותו ערוץ הופעה שלו במסגרת התוכנית "Storytellers". בעקבות שידור התוכניות יצא איידול לסיבוב הופעות אקוסטיות, במהלכו החל לשלב גם חומרים חדשים. באותה שנה יצא גם אלבום האוסף "Greatest Hits", שזכה להצלחה מסחרית ובארצות הברית אף הגיע למעמד של אלבום פלטינה. באלבום נכללה גרסת כיסוי ללהיט "(Don't You (Forget About Me", שנכתב במקור עבור איידול, אך לאחר שזה סירב להקליט אותו בוצע על ידי להקת "Simple Minds" ב-1985.
ביוגרפיה > האלבום "Devil's Playground" והמשך הקריירה

"Devil's Playground", אלבום האולפן השישי של איידול, יצא במרץ 2005, כ-12 שנים לאחר אלבום האולפן הקודם שלו. האלבום הגיע למקום ה-46 במצעד האלבומים האמריקאי ולמקום ה-15 במצעד האלבומים הגרמני. באלבום נכללה גרסת כיסוי לשיר "Plastic Jesus".
ב-2008 הוציא אלבום אוסף נוסף, "The Very Best of Billy Idol: Idolize Yourself", שכלל 16 מלהיטיו הגדולים, ובנוסף שני שירים חדשים: "John Wayne" ו-"New Future Weapon". שיר חדש נוסף, "Fractured", זמין להורדה רק בגרסה המקוונת של האלבום. לאחר הוצאת האלבום הוא יצא למסע הופעות עולמי משותף עם "דף לפרד".
בשנת 2020, השתתף בשיר "Night Crawling" של מיילי סיירוס, שנכלל באלבומה השביעי, Plastic Hearts.
פרסים

איידול היה מועמד לפרס גראמי שלוש פעמים בקטגוריית זמר הרוק הטוב ביותר – בשנים 1985, 1987 ו-1991 – אך לא זכה בפרס.
ב-1991 זכה בפרס המוזיקה הבריטית בקטגוריית הוידאו קליפ הבריטי הטוב ביותר, עבור הווידאו קליפ לשיר "Cradle of Love".
היה מועמד תשע פעמים לפרסי המוזיקה של MTV, וב-1990 זכה בפרס בקטגוריית הווידאו קליפ הטוב ביותר מתוך סרט קולנוע, עבור הווידאו קליפ לשיר "Cradle of Love".
דיסקוגרפיה נבחרת > אלבומי אולפן עם Generation X‏

1978 – Generation X (מקום 29 במצעד האלבומים הבריטי)
1979 – Valley of the Dolls (מקום 51 במצעד האלבומים הבריטי)
1979 – Sweet Revenge (הוקלט ב-1979 אך יצא לראשונה רק ב-1998)
1981 – Kiss Me Deadly
דיסקוגרפיה נבחרת > אלבומי אולפן

| שנה | שם האלבום | מיקום שיא במצעדים> בריטניה | מיקום שיא במצעדים> ארצות הברית | הערות |
| --- | --- | --- | --- | --- |
| 1982 | Billy Idol | - | 45    | ארצות הברית – אלבום זהב   קנדה – אלבום פלטינה |
| 1983 | Rebel Yell | 36 | 6    | בריטניה – אלבום כסף   ארצות הברית – אלבום פלטינה X‏ 2   קנדה – אלבום פלטינה X‏ 5 |
| 1986 | Whiplash Smile | 8 | 6    | בריטניה – אלבום זהב   ארצות הברית – אלבום פלטינה   קנדה – אלבום פלטינה X‏ 3 |
| 1990 | Charmed Life | 15 | 11    | בריטניה – אלבום זהב   ארצות הברית – אלבום פלטינה   קנדה – אלבום פלטינה |
| 1993 | Cyberpunk | 20 | 48    |  |
| 2005 | Devil's Playground | 78 | 46    |  |
| 2006 | Happy Holidays | - | -    | אלבום שירי חג המולד |
| 2014 | Kings & Queens of the Underground | 35 | 34    |  |
| 2021 | The Roadside | - | -    | מיני אלבום שיצא ב 17/9/21 |
דיסקוגרפיה נבחרת > אלבומי אוסף והופעה חיה

| שנה | שם האלבום | מיקום שיא במצעדים> בריטניה | מיקום שיא במצעדים> ארצות הברית | הערות |
| --- | --- | --- | --- | --- |
| 1985 | Vital Idol (מהדורה בינלאומית) | 7 | -    | אלבום אוסף   בריטניה – אלבום פלטינה |
| 1987 | Vital Idol (מהדורת ארצות הברית) | 41 | 10 | אלבום אוסף   ארצות הברית – אלבום פלטינה   קנדה – אלבום פלטינה X‏ 4 |
| 1988 | Idol Songs: 11 of the Best | 2 | - | אלבום אוסף   בריטניה – אלבום פלטינה   פינלנד – אלבום פלטינה |
| 2001 | Greatest Hits | 171 | 74 | אלבום אוסף   ארצות הברית – אלבום פלטינה   פינלנד – אלבום זהב |
| 2002 | VH1 Storytellers | - | - | אלבום הופעה חיה   מקום 14 במצעד הגרמני |
| 2016 | !BFI Live | - | - | אלבום הופעה חיה |
דיסקוגרפיה נבחרת > סינגלים בולטים

| שנה | שם הסינגל | מיקום שיא במצעדים> בריטניה | מיקום שיא במצעדים> ארצות הברית |
| --- | --- | --- | --- |
| 1983 | Dancing with Myself | - | - |
| 1984 | Eyes Without a Face | 18 | 4 |
| 1985 | White Wedding | 6 | - |
| 1985 | Rebel Yell | 6 | - |
| 1986 | To Be a Lover | 22 | 6 |
| 1987 | Don't Need a Gun | 26 | 37 |
| 1987 | Sweet Sixteen | 17 | 20 |
| 1987 | (Mony Mony (live | 7 | 1 |
| 1988 | Hot in the City | 13 | 48 |
| 1990 | Cradle of Love | 34 | 2 |
"-" מסמל סינגל שלא דורג.
הערות שוליים

↑  Miley Cyrus (Ft. Billy Idol) – Night Crawling (באנגלית), נבדק ב-2020-12-12
| --- | --- |
בקרת זהויות :  NLI: 987007399310605171  PLWABN: 9810639676905606  BIBSYS: 1037465  BNE: XX1229551  BnF: cb138954573 (data)  GND: 124674283  ICCU: RAVV230204  ISNI: 0000 0001 2127 8173  LCCN: n84040476  LNB: 000097079  MusicBrainz: 47c8f88b-987a-4b64-9175-2b1b57809727  NKC: xx0014786  NLA: 35367857  NLK: KAC2020P6385  NSK: 000414409  NTA: 072874260  RERO: 02-A003397840  SNAC: w6461hz8  SUDOC: 148952917  Trove: 927711  VIAF: 35395926   WorldCat (עם VIAF): 35395926 
איידול בהופעה בהולנד בשנת 2010
ברנקו (כדורגלן)

קלאודיו איברהים ואז לאאל (בפורטוגזית: Cláudio Ibraim Vaz Leal; נולד ב-4 באפריל 1964), המוכר בכינוי ברנקו (Branco, שפירושו הצבע "לבן"), הוא כדורגלן עבר ומאמן כדורגל ברזילאי.
ברנקו ייצג את נבחרת ברזיל בשלושה מונדיאלים - 1986, 1990 ו-1994. במונדיאל 1994 תרם לזכית ברזיל בגביע עם שער מבעיטה חופשית נגד הולנד ברבע הגמר.
ברנקו פתח בקריירת מאמן בשנת 2012 עם אימון קבוצת פיגיירנסה, המשחקת בליגת העל הברזילאית, אבל נאלץ לעזוב את הקבוצה כעבור חמישה חודשים בעקבות הפסד עונת אליפות סנטה קטרינה ליריבתה אבאי.
תארים כשחקן > אינטרנסיונל

אליפות ריו גראנדה דו סול: 1981
תארים כשחקן > פלומיננסה

אליפות ריו דה ז'ניירו: 1983, 1984, 1985
ליגת העל הברזילאית: 1984
תארים כשחקן > גרמיו

אליפות ריו גראנדה דו סול: 1993
תארים כשחקן > פורטו

ליגת העל הפורטוגזית: 1989-90
הגביע הפורטוגלי: 1989-90
תארים כשחקן > נבחרת ברזיל

מונדיאל 1994
קופה אמריקה: 1989
ברנרדו אלברטו הוסיי

| --- | --- |

 לידה:  10 באפריל 1887 בואנוס איירס, ארגנטינה 
 פטירה:  21 בספטמבר 1971 (בגיל 84) בואנוס איירס, ארגנטינה 
 ענף מדעי:  פיזיולוגיה, אנדוקרינולוגיה
 מקום מגורים:  ארגנטינה
 מקום קבורה:  בית הקברות לה צ'קריטה 
 מקום לימודים:  Facultad de Ciencias Médicas  התיכון הלאומי של בואנוס איירס 
 מוסדות:  אוניברסיטת בואנוס איירס 
 תלמידי דוקטורט:  לואיס פדריקו ללואר, Juan Carlos Fasciolo 
 פרסים והוקרה:  מלגת גוגנהיים (1957)  מדליית בנטינג (1963)  חבר זר של החברה המלכותית (20 במאי 1943)  מדליית ביילי (1947)  הצלב הגדול של מסדר אלפונסו העשירי החכם (1966)  מדליית ג'יימס קוק (1948)  פרס נובל לפיזיולוגיה או לרפואה (1947)  עיטור  מסדר הכבוד של הרפובליקה הפדרלית של גרמניה בדרגת מפקד בכיר 
 בן או בת זוג:  María Angélica Catán 
 תרומות עיקריות
 גילוי תפקיד הורמון בלוטת יותרת המוח במטבוליזם של סוכר
 
ברנרדו אלברטו הוסיי (בספרדית: Bernardo Alberto Houssay;‏ 10 באפריל 1887 – 21 בספטמבר 1971) היה פיזיולוג ארגנטינאי. זוכה פרס נובל לפיזיולוגיה או לרפואה בשנת 1947 על גילוי תפקיד הורמון בלוטת יותרת המוח במטבוליזם של סוכר יחד עם קארל פרדיננד קורי וגרטי תרזה קורי (שקיבלו גם על הגילוי כיצד גליקוגן הופך לגלוקוז בגוף).
אתל ספאורס

| --- | --- |

 לידה:  11 ביולי 1890 מלבורן, אוסטרליה 
 פטירה:  5 במאי 1947 (בגיל 56) מלבורן, אוסטרליה 
 מקום לימודים:  בית הספר גרוסוונור לאמנות מודרנית 
 זרם באמנות:  מודרניזם 
 
אתל לואיז ספאורס (באנגלית: Ethel Louise Spowers‏;  11 ביולי 1890 – 5 במאי 1947) הייתה אמנית אוסטרלית, הקשורה לבית הספר גרוסוונור לאמנות מודרנית בלונדון. היא נודעה במיוחד בזכות חיתוכי לינולאום שלה, שנכללים באוספי גלריות האמנות האוסטרליות והבריטיות הגדולות. היא גם הייתה מייסדת החברה לאמנות עכשווית, וקידמה אמנות מודרנית באוסטרליה.
ביוגרפיה > ראשית חייה

אתל לואיז ספאורס נולדה ב־11 ביולי 1890, בדרום יארה, מלבורן, בת לאב מניו זילנד ולאם ילידת לונדון. אביה, ויליאם ספאורס, היה בעל עיתון. היא התחנכה בבית הספר לבנות במלבורן. משפחתה הייתה עשירה ותרבותית, ובעלת אחוזה ברחוב סנט ג'ורג', טוראק. אתל המשיכה להתגורר שם בבגרותה ושמרה על סטודיו מעל האורוות.
ספאורס הוכשרה כאמנית במלבורן, והוסיפה ללמוד גם בפריז (בעיקר עם אנדרה לוט).
ביוגרפיה > קריירה

ספאורס הציגה תערוכת יחיד ראשונה במלבורן בגיל 30, והציגה איורים מאגדות כמו אלה של אתל ג'קסון מוריס.  שתי תערוכות יחיד נוספות (1925 ו- 1927) היו בגלריה החדשה במלבורן, ואישרו את המוניטין שלה כמאיירת אגדות. אף כי עד אז היא ייצרה גם חיתוכי עץ בהשראת אמנות יפנית וכיסתה מגוון רחב יותר של נושאים.
הסגנון והמיקוד האמנותי שלה השתנו בשנים 1928–1929 כאשר למדה דפוס לינולאום אצל קלוד פליי בבית הספר גרוסוונור לאמנות מודרנית בלונדון. היא הייתה אחת מכמה אמניות אוסטרליות בבית הספר גרוסוונור, ביניהן דורית בלק ואוולין וויניפרד סיים.  שיעורים נוספים לקחה בשנת 1931, במהלכם ספגה ספאורס רעיונות מודרניים של עיצוב וקומפוזיציה ממנהל בית הספר גרוסוונור.
בשנות השלושים של המאה העשרים משכו תחומי העיסוק שלה תשומת לב ביקורתית בזכות צורותיהם הנועזות והפשוטות, תחושת התנועה הקצבית, השימוש המובהק בצבע והתבוננות הומוריסטית בחיי היומיום, ובמיוחד בעולם הילדים, אלה הוצגו בקביעות בגלריית Redfern, לונדון.
ספאורס הקימה תערוכה של חיתוכי לינולאום אוסטרליים במלבורן בשנת 1930. בשנת 1932 הפכה למייסדת החברה לאמנות עכשווית, וקידמה אמנות מודרנית באוסטרליה.
ספאורס נפטרה ב -5 במאי 1947, לאחר מחלה ממושכת מסרטן, במלבורן, בת 56. היא נקברה בפארק הזיכרון של פוקנר.
מורשת

ספר ילדים שאויר על ידי ספאורס, ראה אור שנה לאחר מותה. מהדורות הספר עדיין זמינות אצל מוכרי ספרים ישנים.
הגלריה לאמנות NSW מחזיקה בכמה מיצירותיה, חלקן מתקופה מוקדמת של איורים מציאותיים, ואחרות מראות את ההשפעה הניכרת של תקופתה בבית הספר גרוסוונור.
הגלריה הלאומית של אוסטרליה מחזיקה 47 מהדפסיה שמשנות העשרים והשלושים של המאה העשרים.
המוזיאון הבריטי ומוזיאון ויקטוריה ואלברט רכשו מספר מהחיתוכים שלה.
ספאורס כנראה הרסה כמה מיצירותיה המקוריות בשלב מאוחר בחייה; ההדפסים ששרדו מוערכים במיוחד על ידי אספנים.
גלריה

.
הערות שוליים

↑  Stephen Coppel, Australian Dictionary of Biography, Canberra: National Centre of Biography, Australian National University
↑  Helen Topliss, Fine Art Publishing, Modernism and Feminism: Australian Women Artists, 1900-1940, Craftsman House, 1996, ISBN 978-976-641-025-4. (באנגלית)
↑  "The Fairy Dance by Ethel SPOWERS on Rare Illustrated Books"
1 2  Cuthbert and the Dogs by SPOWERS, E.L.: Very Good Hardcover (1948) First Edition. | Michael Treloar Booksellers ANZAAB/ILAB, www.abebooks.com (באנגלית)
↑  Stephen Coppel, "Claude Flight and his Australian Pupils," Print Quarterly2(4)(December 1985): 263-283.
| --- | --- |
בקרת זהויות :  AAG: 766  ADB: spowers-ethel-louise-11748  AGSA: 3602  DAAO: ethel-louise-spowers  GND: 1266614923  LCCN: n2022026835  NGV: 4536  SUDOC: 268473234  TePapa: 2142  Trove: 1468609  ULAN: 500101122  VIAF: 96430582   WorldCat (עם VIAF): 96430582 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אתל ספאורס".
ג'אנט וולס

| --- | --- |
וולס, 2009
וולס, 2009
 לידה:  21 באפריל 1960 (בת 64) פיניקס, אריזונה
 מדינה:  ארצות הברית 
 מקום לימודים:  קולג' ברנרד 
 שפות היצירה:  אנגלית 
 יצירות בולטות:  טירת הזכוכית
 תקופת הפעילות:  מ-2000 
 
ג'אנט וולס (Jeannette Walls נולדה ב-21 באפריל 1960) היא סופרת ועיתונאית אמריקאית, התפרסמה כמחברת הספר טירת הזכוכית, ספר זיכרונות על ילדותה במשפחת נוודים, אשר הופיע ברשימת רבי המכר של הניו יורק טיימס במשך 300 שבועות ברציפות.
ביוגרפיה

וולס נולדה בפיניקס שבאריזונה לרקס ורוז מרי וולס, הורים משכילים שהתעקשו לחיות ולגדל את ילדיהם לורי, ג'אנט, בריאן ומורין, מחוץ לתלם. ילדותה עברה עליה בבתים שונים באריזונה, קליפורניה, נבאדה ווירג'יניה המערבית. לאחר שנים של נדודים התיישבה המשפחה בבית מוזנח בעיירת הולדתו של אביה, וולץ' שבדרום וירג'יניה המערבית.
בהגיעה לגיל 17 עקרה וולס לניו יורק בעקבות אחותה לורי, וסיימה תיכון בעיר. ובעזרת מלגות והלוואות המשיכה ללימודים בברנארד קולג', שלוחת הנשים של אוניברסיטת קולומביה, וסיימה את לימודיה בהצטיינות בשנת 1984.
בשנת 1988 נישאה וולס לאריק גולדברג, הזוג התגרש בשנת 1996. היא מתגוררת בחווה סמוכה לעיר קולפפר שבוירג'יניה, יחד עם בעלה השני העיתונאי ג'ון ג'יי טיילור, ואמה רוז מרי.